joelniklaus/EU_Wikipedias huggingface dataset:
Γιάννης Τσορτέκης

Ο Γιάννης Τσορτέκης (Αθήνα, 1967) είναι Έλληνας ηθοποιός και σκηνοθέτης, του κινηματογράφου, της τηλεόρασης και του θεάτρου.

Βιογραφία 
Γεννήθηκε και μεγάλωσε στο Νέο Ψυχικό της Αθήνας. Είναι απόφοιτος του Εθνικού Θεάτρου καθώς και πτυχιούχος του Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών. 

Είναι ευρέως γνωστός για την συμμετοχή του στην τηλεοπτική μεταφορά του διηγήματος «Το 10» του Μιλτιάδη Καραγάτση στον Alpha TV τη σεζόν 2007-2008. Έπειτα ακολούθησαν κάποιες συμμετοχές στον κινηματογράφο, στην ταινία «Το μικρό ψάρι» και πρόσφατα στην ταινία «Η Μπαλάντα της Τρύπιας Καρδιάς». Το 2021 πήρε το βραβείο «Καλύτερος Ηθοποιός» για τον ρόλο του στην συγκεκριμένη ταινία.  Τη σεζόν 2021 σειρά «Καρτ Ποστάλ» στην ΕΡΤ1. Το 2022 επιστρέφει συμμετέχει σε τρεις παραγωγές, στη «Σκοτεινή Θάλασα», στο «Maestro» του Χριστόφορου Παπακαλιάτη στο MEGA και στην σειρά «Αυτή η νύχτα μένει» στον Alpha. 

Το 2009 του απονεμήθηκε το βραβείο «Κάρολος Κουν» για την ερμηνεία του στο έργο «Μαύρη Γαλήνη» του Δημήτρη Μαρωνίτη.

Φιλμογραφία

Τηλεόραση

Παραπομπές 

Έλληνες σκηνοθέτες
Έλληνες ηθοποιοί θεάτρου
Έλληνες ηθοποιοί κινηματογράφου
Απόφοιτοι της Δραματικής Σχολής του Εθνικού Θεάτρου
Απόφοιτοι Πανεπιστημίου Πατρών
Στάθης Σταμουλακάτος

Ο Στάθης Σταμουλακάτος είναι Έλληνας ηθοποιός του θεάτρου, του κινηματογράφου και της τηλεόρασης, γνωστότερος από τη συνεργασία του με τον σκηνοθέτη Γιάννη Οικονομίδη.

Βιογραφία 
Αποφοίτησε από την Δραματική Σχολή στα 25 του χρόνια, το 1997. Έπειτα ακολούθησαν συμμετοχές του κυρίως το θέατρο και αργότερα, από το 2010 και στον κινηματογράφο. Έκανε το ντεμπούτο του με την ταινία Μαχαιροβγάλτης και έπειτα ακολούθησαν Οι αισθηματίες και Το μικρό ψάρι το 2014. Το 2020 συμμετείχε  στην ταινία Η Μπαλάντα της Τρύπιας Καρδιάς, ενώ το 2021, στην ταινία «Πρόστιμο»,στης οποίας, η ερμηνεία, του χάρισε το βραβείο Β΄ ανδρικού ρόλου  της Ελληνικής Ακαδημίας Κινηματογράφου, αλλά και στην ταινία 'Ράφτης'. Στην τηλεόραση, εμφανίστηκε το 2014 στην οικογενειακή σειρά «Το σόι σου» συμμετέχοντας σε ένα επεισόδιο ενώ τη σεζόν 2021-2022 πρωταγωνιστεί (στο ρόλο του Σάκη) στην τηλεοπτική σειρά του MEGA, «Σκοτεινή Θάλασσα». 
Στο θέατρο, συμμετείχε στην παράσταση 'Ανιμαλς' (Δώμα Θεάτρου του Νέου Κόσμου: 2015-2016), στην παράσταση 'Ορκισμένη Παρθένα' (Κτήριο Η, στις εγκαταστάσεις του Φεστιβάλ Αθηνών και Επιδαύρου, στην Πειραιώς 260,το καλοκαίρι του 2017), επί τέσσερα χρόνια, στην μεγάλη θεατρική επιτυχία του Γιάννη Οικονομίδη 'Στέλλα Κοιμήσου' (Εθνικό Θέατρο: 2016-2018) και υπό την παραγωγή του Θεάτρου του Νέου Κόσμου, στο Θέατρο Τζένη Καρέζη (2018-2019), αλλα και σε δύο αθηναϊκές περιοδείες, το καλοκαίρι του 2019 και το καλοκαίρι του 2020, επί δύο χρόνια στην παράσταση 'Εθνικός Ελληνορώσων' (Κάτω Σκηνή Θεάτρου Από Μηχανής: 2017-2019 - θα υπήρχε και τρίτη σεζόν στον Cartel αλλά ακυρώθηκε λογω ατυχήματος ενός ηθοποιού), στις δύο τελευταίες σεζόν (4η & 5η) του έργου 'Άγριος Σπόρος', (Κεντρική Σκηνή του Θεάτρου Επί Κολωνώ: 2018-2020 - αρχικά, στην 4η σεζόν σε εναλλασσόμενη διανομή με τον Τάκη Σπυριδάκη και μετά τον θάνατό του τελευταίου, αντικαθιστώντας τον αποκλειστικά στην 5η σεζόν), στην παράσταση 'ΤΑΟ' (Θέατρο Ριάλτο: 2020-2021 - 
για ελάχιστες παραστάσεις, τον Οκτώβριο του 2020, πριν το κλείσιμο των θεάτρων με κυβερνητική εντολή, λόγω πανδημίας, για δεύτερη φορά),  και στη 2η σεζόν του έργου 'Ποντικοπαγίδα' (Θέατρο Νέος Ακάδημος: 2021-2022 - η παράσταση ξεκίνησε τη σεζόν 2020-2021 και πρόλαβε να κάνει κι αυτή, μόνο λίγες παραστάσεις πριν το κλείσιμο των θεάτρων. Επαναλαμβάνεται την επόμενη χρονιά, με κάποιες αλλαγές στη διανομή. Στους αντικαταστάτες, είναι και ο Στάθης Σταμουλακάτος).

Κινηματογράφος

Τηλεόραση

Παραπομπές 

Έλληνες ηθοποιοί
Παναθηναϊκός Σικάγο

Ο Παναθηναϊκός Σικάγο, είναι ένας ελληνοαμερικάνικος ποδοσφαιρικός σύλλογος, ο οποίος εδρεύει στην πόλη του Σικάγο. Την τρέχουσα σεζόν (2021-22), αγωνίζεται στο NPLS (4η κατηγορία Αμερικής). Οι εντός έδρας αγώνες διεξάγονται στο Nike Park, στην περιοχή Ιλινόις.

Ιστορία 
Ο σύλλογος ιδρύθηκε από δύο Έλληνες φιλάθλους του Παναθηναϊκού, τους Δημήτρη (πατέρας) και Διονύση (Ντένι, γιός και παίκτης της ομάδας) Χρονόπουλο το 2019, λειτουργώντας αρχικά, ως ακαδημία. Το 2020, διανύοντας την πανδημία του κορονοϊού, η ομάδα κατάφερε να λάβει μέρος στο NPLS (4η κατηγορία Αμερικής). Η ομάδα προκειμένου να φτιάξει ένα δυνατό σύνολο που θα μπορέσει να πρωταγωνιστήσει στην κατηγορία, απέκτησε διάφορους ποδοσφαιριστές, μεταξύ αυτών και ο Γάλλος πρώην επιθετικός του Παναθηναϊκού, Τζιμπρίλ Σισέ.

Χορηγίες 
Η πρώτη χορηγία της ομάδας ήταν η γνωστή εταιρία, Κάππα, ενώ από το 2021, η Δανέζικη Hummel International ανέλαβε την έκδοση των νέων ενδύσεων της ομάδας.

Παίκτες και Διοίκηση

Διοικητικά μέλη 
 1. Ντένι (Διονύσης) Χρονόπουλος - Διευθυντής και παίκτης
 2. Δημήτρης Χρονόπουλος - Πρόεδρος
 3. Βασιλική Χρονοπούλου - Διοικητικός Βοηθός/Διευθυντής ΜΜΕ
 4. Γιώργος Κατσαρός - Προπονητής

Ρόστερ

Σεζόν 2021-2022

Παραπομπές 

Ιδρύσεις ποδοσφαιρικών ομάδων το 2020
Ποδοσφαιρικοί σύλλογοι με ιδιοκτήτες τους οπαδούς
Αμερικανικό ποδόσφαιρο
Παναθηναϊκός Α.Ο.
Zabriskie Point (ταινία)

Το Zabriskie Point είναι μια αμερικανική δραματική ταινία σε σκηνοθεσία του Ιταλού σκηνοθέτη Μικελάντζελο Αντονιόνι το 1970. Πήρε το όνομά του από την ομώνυμη άποψη στην Κοιλάδα του Θανάτου και θεωρείται φόρος τιμής στη δύναμη των λουλουδιών και το κίνημα των χίπις στα τέλη της δεκαετίας του 1960.

Παραπομπές

ταινίες δρόμου
Αμερικανικές ταινίες
ταινίες του 1970
Αγγλόφωνες ταινίες
Κυπαρίσσι Λακωνίας

Το Κυπαρίσσι είναι μικρός οικισμός στη βορειοανατολική ακτή της Λακωνίας. Υπάγεται στο Δήμο Ζάρακα.

Τα τελευταία χρόνια έχει αναδειχθεί σε ορειβατικό προορισμό.

Το 2021 αποτέλεσε τον τόπο κινηματογράφησης της τηλεοπτικής μεταφοράς από την ΕΡΤ, της νουβέλας του Αλέξανδρου Παπαδιαμάντη, «Βαρδιάνος στα Σπόρκα».

Παραπομπές 

Χωριά του νομού Λακωνίας
Αναρριχητικοί προορισμοί στην Ελλάδα
Λόκι (κόμικς της Marvel)

Ο Λόκι είναι ένας φανταστικός χαρακτήρας που εμφανίζεται σε αμερικάνικα κόμικς που δημοσιεύτηκαν από τη Marvel Comics. Δημιουργήθηκε από τον Σταν Λι τον Λάρι Λίμπερ και τον Τζακ Κίρμπι, μια έκδοση του χαρακτήρα εμφανίστηκε για πρώτη φορά στο Venus #6 (Αύγουστος 1949). Η σύγχρονη ενσάρκωση του Loki εμφανίστηκε για πρώτη φορά στο Journey into Mystery #85 (Οκτώβριος 1962). Ο χαρακτήρας, ο οποίος βασίζεται στην ομώνυμη σκανδιναβική θεότητα, είναι ο Ασγκαρντιανός "Θεός της Σκανταλιάς", ο υιοθετημένος γιος του Όντιν και ο αδελφός του υπερήρωα Θωρ. Ο Λόκι έχει απεικονιστεί και ως υπερκακός, αλλά και ως αντιήρωας.

Ο χαρακτήρας έχει εμφανιστεί σε αρκετές τρέχουσες σειρές, περιορισμένες σειρές, καθώς και σε σειρές εναλλακτικής πραγματικότητας, συμπεριλαμβανομένης της σειράς 4 τευχών Loki το 2004 και το 2006, που ήταν ο κύριος χαρακτήρας του Journey into Mystery από τα τεύχη 622 έως 645, εμφανιζόμενος σε νέα τεύχη του Young Avengers το 2013 και λαμβάνει τρεις ακόμη σόλο σειρές, Loki: Agent of Asgard το 2013, Vote Loki το 2016 και Loki το 2019. Ο χαρακτήρας εμφανίστηκε επίσης σε πασίγνωστα εμπορικά προϊόντα της Marvel, συμπεριλαμβανομένων τηλεοπτικών σειρών κινουμένων σχεδίων, ταινιών, βιντεοπαιχνιδιών, ρούχων και παιχνιδιών.

Εξωτερικοί Σύνδεσμοι
Επίσημη ιστοσελίδα

Μυθολογία στην ποπ κουλτούρα
Υπερκακοί της Marvel Comics
Χαρακτήρες που δημιουργήθηκαν από τον Σταν Λι
Χαρακτήρες που δημιουργήθηκαν από τον Τζακ Κίρμπι
Κόμικς που έγιναν τηλεοπτικές σειρές
Ευάγγελος Τουρνάς

Ο Ευάγγελος Τουρνάς (Χανιά, 1958), είναι Έλληνας εν αποστρατεία πτέραρχος της Ελληνικής Πολεμικής Αεροπορίας, που υπηρετεί ως Υφυπουργός Πολιτικής Προστασίας και Διαχείρισης Κρίσεων στην Κυβέρνηση του Κυριάκου Μητσοτάκη από τον Σεπτέμβριο του 2021. Επιπλέον, διατέλεσε Αρχηγός του Γενικού Επιτελείου Αεροπορίας (ΓΕΑ), από τον Μάρτιο του 2013 έως τον Φεβρουάριο του 2015.

Βιογραφικά στοιχεία 
Ο Ευάγγελος Τουρνάς, γεννήθηκε το 1958 στα Χανιά της Κρήτης. Το 1976, εισήχθη στην Σχολή Ικάρων, την οποία αποφοίτησε το 1980, λαμβάνοντας το αξίωμα του Ανθυποσμηναγού. Έχει αποφοιτήσει επίσης από:

 Σχολείο Ηλεκτρονικού Πολέμου (ΚΕΑΤ/ΣΗΠ), της Σχολής Πολέμου Αεροπορίας/Κατωτέρων (ΣΠΑ/Κ),
 Σχολή Πολέμου Αεροπορίας/Ανωτέρων (ΣΠΑ/Α)
 Air Command and Staff College των ΗΠΑ.

Έχει συμπληρώσει πάνω από 4.000 ώρες πτήσης.

Επίσης, από το 2012 έως το 2013, διατέλεσε Αρχηγός Τακτικής Αεροπορίας και Διοικητής του CAOC 7, καθώς και ως Υπαρχηγός του Γενικού Επιτελείου Εθνικής Άμυνας (ΓΕΕΘΑ) από το 2011 έως το 2012.

Πολιτική 
Στις 6 Σεπτεμβρίου 2021, ανακοινώθηκε από τον πρωθυπουργό Κυριάκο Μητσοτάκη, να αναλάβει την θέση του Υφυπουργού Πολιτικής Προστασίας, στο νεοσύστατο Υπουργείο Κλιματικής Κρίσης και Πολιτικής Προστασίας. Ορκίστηκε στο αξίωμα, στις 10 Σεπτεμβρίου 2021.

Διακρίσεις

Παράσημα 
 Ταξιάρχης Τάγματος της Τιμής
 Ανώτερος Ταξιάρχης Τάγματος του Φοίνικα

Μετάλλια 
 Μετάλλιο Στρατιωτικής Αξίας Α’ Τάξεως

Διαμνημονεύσεις 
 Διαμνημόνευση Ηγεσίας Σχηματισμού Μεγάλης Μονάδας Γ’ Τάξεως
 Διαμνημόνευση Ευδοκίμου Διοικήσεως Α’ Τάξεως
 Διαμνημόνευση Υπηρεσιών Αξιωματικού Επιτελούς Α’ Τάξεως
 Διαμνημόνευση Αρχηγίας Γενικού Επιτελείου
 Διαμνημόνευση Αστέρα Αξίας και Τιμής

Παραπομπές 

Αρχηγοί Γενικού Επιτελείου Αεροπορίας (Ελλάδα)
Έλληνες στρατιωτικοί
Έλληνες υφυπουργοί
Έλληνες υφυπουργοί Πολιτικής Προστασίας
Μουσουλμανική συνοικία της Ιερουσαλήμ

Η Μουσουλμανική Συνοικία ( Ḥāraṫ al-Muslimīn;   Ha-Rovah ha-Muslemi) είναι μία από τις τέσσερεις συνοικίες της αρχαίας, περιτειχισμένης Παλαιάς Πόλεως της Ιερουσαλήμ. Καλύπτει 31 εκτάρια του βορειοανατολικού τομέα της Παλαιάς Πόλεως. Η συνοικία είναι η μεγαλύτερη και η πολυπληθέστερη και εκτείνεται από την Πύλη των Λεόντων στα ανατολικά, κατά μήκος του βόρειου τείχους του Όρους του Ναού στα νότια, μέχρι τη διαδρομή Πύλης της Δαμασκού-Δυτικού Τείχους στα δυτικά. Η Οδός του Μαρτυρίου ξεκινά στη συνοικία.

Ο πληθυσμός της Μουσουλμανικής Συνοικίας είναι 22.000 κάτοικοι.

Παραπομπές

Παλαιά Πόλη Ιεροσολύμων
Agadmator

Ο Αντόνιο Ράντιτς (γεν. 16 Ιουνίου 1987) είναι Κροάτης YouTuber και σκακιστής που φιλοξενεί ένα σκακιστικό κανάλι με το όνομα agadmator's Chess Channel. Από το 2021, το κανάλι του είναι το πιο δημοφιλές σκακιστικό κανάλι στο YouTube, ξεπερνώντας τους 1.000.000 συνδρομητές στις 7 Φεβρουαρίου 2021. Τα βίντεο στο κανάλι του Radić έχουν πάνω από 500 εκατομμύρια προβολές συνολικά. Στο κανάλι του, ο Radić αναλύει τόσο τους πρόσφατους όσο και τους ιστορικούς αγώνες σκακιού, εστιάζοντας συχνά σε παιχνίδια κατά τη διάρκεια μεγάλων τουρνουά, όπως το Grand Chess Tour, ή,άλλες φορές, σε ιστορικά παιχνίδια. Συνήθως, τα βίντεό του αρχίζουν με ένα χαρακτηριστικό "Γεια σε όλους!".

Υπόβαθρο 
Ο Radić, κάτοικος του Κρίσεβτσι της Κροατίας, μυήθηκε στο σκάκι σε ηλικία τεσσάρων ετών από τον παππού του Άντο Κρνίτς, μάστερ της FIDE. Ωστόσο, αργότερα σταμάτησε να παίζει και δεν επέστρεψε στο σκάκι μέχρι τα 17 του. Η κορυφαία αξιολόγηση του Radić, επιτεύχθηκε τον Ιούλιο του 2010, με μία βαθμολογία που ξεπέρασε το όριο του 2000 και συγκεκριμένα 2010. (τρέχουσα βαθμολογία 1949). Αν και δεν συμμετέχει σε πολλά διεθνή τουρνουά σκακιού, είναι ενεργός σε διάφορες διαδικτυακές σκακιστικές πλατφόρμες, συμπεριλαμβανομένων των Lichess και Chess.com.

Κανάλι Youtube 
Ο Radić ξεκίνησε αρχικά το κανάλι του στο YouTube το 2007 ενώ εργαζόταν με τον πατέρα του, ο οποίος είχε δουλειά ως βιντεογράφος γάμου. Ανέβασε βίντεο γάμου για να προωθήσει την επιχείρησή τους. Αργότερα άρχισε να δημοσιεύει σκακιστικά βίντεο το 2016. Το κανάλι του στο YouTube έγινε αρκετά δημοφιλές ώστε τα έσοδά του στο YouTube να ξεπεράσουν το κανονικό του εισόδημα το 2017 με περίπου 20.000 συνδρομητές. 

Ο Radić εγκατέλειψε την κανονική του δουλειά ως βοηθός στην επιχείρηση φωτογραφίας γάμου του πατέρα του για να επικεντρωθεί στο κανάλι με πλήρη απασχόληση . Σχεδόν όλα τα βίντεο του Radić ακολουθούν την ίδια μορφή: ανασκόπηση μιας παρτίδας σκακιού. Συνήθως δημοσιεύει νέα βίντεο σε καθημερινή βάση και αξιολογεί με συνέπεια παιχνίδια από μεγάλα τουρνουά μέσα σε 24 ώρες. Πολλές από τις κριτικές του για ιστορικά παιχνίδια οργανώνονται σε σειρές, όπως οι αγώνες από τον αγώνα Παγκοσμίου Πρωταθλήματος Σκακιού 1921.Το πιο δημοφιλές του βίντεο έχει τίτλο "The Greatest Sacrifice Queen in Chess History" και είχε 6,3 εκατομμύρια προβολές μέχρι τον Αύγουστο του 2021. Στο βίντεο, αναλύει ένα παιχνίδι μεταξύ του Rashid Nezhmetdinov και του Oleg Chernikov από το 1962.

Ο Radić έχει επίσης ξεκινήσει ένα podcast που ονομάζεται The agadmator Podcast, το οποίο φιλοξενείται στο κανάλι του στο YouTube. Έχει επίσης ένα άλλο κανάλι, στο οποίο δημοσιεύει βίντεο με τον ίδιο να παίζει βιντεοπαιχνίδια. Στις 7 Φεβρουαρίου 2021, έγινε ο πρώτος δημιουργός σκακιστικού περιεχομένου που πέρασε το όριο του 1 εκατομμυρίου συνδρομητών.

Παραπομπές 

Κροάτες σκακιστές
Επίθεση αυτοκτονίας

Επίθεση αυτοκτονίας είναι κάθε βίαιη επίθεση, που συνήθως περιλαμβάνει έκρηξη, κατά την οποία οι επιτιθέμενοι αποδέχονται τον θάνατό τους ως άμεσο αποτέλεσμα της επίθεσης. Οι επιθέσεις αυτοκτονίας συμβαίνουν σε όλη την ιστορία, συχνά ως μέρος μιας στρατιωτικής εκστρατείας (όπως με τους Ιάπωνες πιλότους καμικάζι του 1944-1945 κατά τη διάρκεια του Β' Παγκοσμίου Πολέμου), και πιο πρόσφατα ως μέρος των τρομοκρατικών ενεργειών (όπως οι επιθέσεις της 11ης Σεπτεμβρίου).

Συνολικά 4.814 επιθέσεις αυτοκτονίας σημειώθηκαν σε περισσότερες από 40 χώρες ,  σκοτώνοντας πάνω από 45.000 ανθρώπους μεταξύ 1981 και Σεπτεμβρίου 2015. Κατά τη διάρκεια αυτής της περιόδου, το ποσοστό τέτοιων επιθέσεων αυξήθηκε από μέσο όρο τρεις ετησίως τη δεκαετία του 1980 σε περίπου μία το μήνα τη δεκαετία του 1990 σε σχεδόν μία την εβδομάδα από το 2001 έως το 2003  σε περίπου μία την ημέρα από το 2003 έως το 2015. 

Οι επιθέσεις αυτοκτονίας τείνουν να είναι πιο θανατηφόρες και καταστροφικές από άλλες τρομοκρατικές επιθέσεις  επειδή δίνουν στους δράστες τη δυνατότητα να αποκρύπτουν όπλα, να κάνουν προσαρμογές της τελευταίας στιγμής και δεν απαιτούν απομακρυσμένη ή καθυστερημένη έκρηξη, σχέδια διαφυγής ή ομάδες διάσωσης.  Αποτελούσαν μόνο το 4% όλων των τρομοκρατικών επιθέσεων σε όλο τον κόσμο μεταξύ 1981 και 2006, αλλά προκάλεσαν το 32% όλων των θανάτων που σχετίζονται με την τρομοκρατία (14.599). Το 90 % αυτών των επιθέσεων σημειώθηκαν στο Αφγανιστάν, το Ιράκ, το Ισραήλ, την Παλαιστίνη, το Πακιστάν και τη Σρι Λάνκα.   Συνολικά, από τα μέσα του 2015, περίπου τα τρία τέταρτα όλων των επιθέσεων αυτοκτονίας συνέβησαν σε τρεις μόνο χώρες: το Αφγανιστάν, το Πακιστάν και το Ιράκ. 

Οι επιθέσεις αυτοκτονίας έχουν περιγραφεί (από τον W. Hutchinson) ως όπλο ψυχολογικού πολέμου  με ποικίλα κίνητρα.

Παραπομπές

Μέθοδοι αυτοκτονίαςΤρομοκρατία
Καρίμ Αντεγέμι

Ο Καρίμ Αντεγέμι (Karim Adeyemi, 18 Ιανουαρίου 2002) είναι Γερμανός ποδοσφαιριστής ο οποίος αγωνίζεται ως επιθετικός για λογαριασμό της Μπορούσια Ντόρτμουντ και της εθνικής ομάδας της Γερμανίας.

Σε ηλικία 8 ετών πέρασε από τις ακαδημίες της Μπάγερν Μονάχου, αλλά μετά από δύο χρόνια αποχώρησε καθώς παρουσίασε προβλήματα συμπεριφοράς και το 2012 πήγε στην ακαδημία της ΣπΦγγ Ουντερχάχινγκ. Από εκεί τον αγόρασε η Σάλτσμπουργκ έναντι 3 εκατομμυρίων ευρώ. Τους επόμενους 18 μήνες αγωνίστηκε τόσο με την αδελφική ομάδα της Σάλτσμπουργκ, την ΦΚ Λίφερινγκ, όσο και την νεανική ομάδα της Σάλτσμπουργκ. Το 2020, μετά την αποχώρηση Χάαλαντ και Μιναμίνο, βρήκε θέση στην κύρια ομάδα. Τον Μάιο του 2022 αποκτήθηκε από την Μπορούσια Ντόρτμουντ.

Ο Αντεγέμι γεννήθηκε στο Μόναχο από Νιγηριανό πατέρα και Ρουμάνα μητέρα. Διάλεξε να εκπροσωπήσει τη Γερμανία στις νεανικές ομάδες και πραγματοποίησε το ντεμπούτο του με την εθνική ανδρών τις 5 Σεπτεμβρίου 2021, όπου σκόραρε στις καθυστερήσεις.

Παραπομπές 

Γερμανοί ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές Εθνικής Γερμανίας Κ21
Επιθετικοί ποδοσφαιριστές
Πρόσωπα νιγηριανής καταγωγής
Γερμανοί ρουμανικής καταγωγής
Ποδοσφαιριστές Μπουντεσλίγκα Αυστρίας
Ξένοι ποδοσφαιριστές στην Αυστρία
Γερμανοί ποδοσφαιριστές στο εξωτερικό
Ποδοσφαιριστές ΦΚ Ρεντ Μπουλ Σάλτσμπουργκ
Ποδοσφαιριστές Β΄ Κατηγορίας Αυστρίας
Ποδοσφαιριστές Μπούντεσλιγκα
Ποδοσφαιριστές Μπορούσια Ντόρτμουντ
Οργανισμός Αντισεισμικού Σχεδιασμού και Προστασίας

Ο Οργανισμός Αντισεισμικού Σχεδιασμού και Προστασίας (ΟΑΣΠ) είναι Νομικό Πρόσωπο Δημοσίου Δικαίου, που ιδρύθηκε στις το 1983, μετά από τους καταστροφικούς σεισμούς στη Θεσσαλονίκη το 1978 και τις Αλκυονίδες το 1981, με σκοπό την αντισεισμική προστασία της χώρας. Υπαγόταν στο Υπουργείο Υποδομών και Μεταφορών. Από τις 9 Σεπτεμβρίου 2021 υπάγεται στο Υπουργείο Κλιματικής Κρίσης και Πολιτικής Προστασίας

Παραπομπές

 Ελληνικοί οργανισμοί
Οργανισμός Διαχείρισης Δημοσίου Χρέους

Ο Οργανισμός Διαχείρισης Δημοσίου Χρέους (Ο.Δ.ΔΗ.Χ.) είναι Νομικό Πρόσωπο Δημοσίου Δικαίου. Ιδρύθηκε το 1998 με τον ν.2628/6.7.1998 και λειτουργεί βάσει των 3965/18.5.2011 (ΦΕΚ 113 Α’) και 4223/31.12.2013 (ΦΕΚ 287 Α').  Σκοπός του είναι η διαχείριση του χρέους της γενικής κυβέρνησης και των φορέων του ευρύτερου δημοσίου τομέα, η επίτευξη των βέλτιστων δυνατών δανειακών συμβάσεων και η διαχείριση του χαρτοφυλακίου του χρέους.

Παραπομπές 

 Υπουργείο Οικονομικών (Ελλάδα)
Λαυρέντης Λαυρεντιάδης

Ο Λαυρέντης Λαυρεντιάδης (Άγιος Ιωάννης Ρέντης, 11 Μαρτίου 1972- ) είναι Έλληνας επιχειρηματίας στον χώρο των φαρμάκων, των τραπεζών και της βιομηχανίας. Φοίτησε στη Ιωνίδειο Σχολή. Είναι νυμφευμένος με τη ναυπηγό Κατερίνα Νικολίτση, με την οποίαν απέκτησε δύο κόρες και έναν γιο, ενώ δηλώνει βαθιά θρησκευόμενος και οπαδός του Ολυμπιακού.

Βιογραφία
Ξεκίνησε τη σταδιοδρομία του στις 17 Φεβρουαρίου 1990, όταν ανέλαβε τη βιομηχανία πετροχημικών είκοσι τεσσάρων υπαλλήλων του πατέρα του στη Νίκαια, τη Νεοχημική, ο οποίος, αιφνιδίως, είχε αποβιώσει.  Λίγους μήνες αργότερα, διαγιγνώσκεται με μια σπάνια μορφή καρκίνου, η οποία εξελίχθηκε σε νεανική ρευματοειδή αρθρίτιδα, με προσδόκιμο ζωής μικρότερο των οκτώ ετών.  Στα χρόνια που ακολουθούν, η επιχείρηση αναπτύσσεται και παράγει απορρυπαντικά για γνωστές πολυεθνικές, όπως η Henkel και η Unilever ενώ φθάνει να έχει μονάδες παραγωγής στην Πολωνία και την πρώην Γιουγκοσλαβία.  Το 2006 λαμβάνει από τον Υπουργό Ανάπτυξης, Χρήστο Φώλια, τον τίτλο του επιχειρηματία της χρονίας και τιμάται από την Ernst & Young με τον ίδιο τίτλο. Το 2007 ιδρύει την Alapis και εξαγοράζει τη Γερολυμάτος Cosmetics. Το 2008 εισέρχεται στον τομέα του τύπου και των ΜΜΕ, μαζί με τον Πέτρο Κυριακίδη. Τον Δεκέμβριο 2009 αποκτά το 33% των μετοχών της Proton Bank  προβαίνοντας στην αύξηση του μετοχικού κεφαλαίου 120εκ και εξαγοράζει τη Βιομηχανία Φωσφορικών Λιπασμάτων. Από το 2011 απασχολεί τη δικαιοσύνη σχετικά με την υπεξαίρεση 700εκ από την Proton Bank.

Παραπομπές

Έλληνες επιχειρηματίες
Έλληνες τραπεζίτες
Έβανσβιλ (Ιντιάνα)

Το Έβανσβιλ είναι πόλη της πολιτείας Ιντιάνα των ΗΠΑ, έδρα της Κομητείας Βάντερμπεργκ. Το Έβανσβιλ, με πληθυσμό 118.000 κατοίκους (εκτίμηση του 2019), είναι η τρίτη σε πληθυσμό πόλη της Ιντιάνα μετά την πρωτεύουσα Ιντιανάπολις και το Φορτ Γουέιν. Είναι ακόμη η μεγαλύτερη πόλη στη νότια Ιντιάνα και το κέντρο της εμπορικής, οικονομικής και πολιτιστικής δραστηριότητας της νοτιοδυτικής Ιντιάνα.

Η πόλη πήρε το όνομά της προς τιμή του στρατηγού (τότε συνταγματάρχη) Ρόμπερτ Μόργκαν Έβανς (1782-1842) Επειδή βρίσκεται δίπλα στο τόξο ενός μαιάνδρου του ποταμού Οχάιο, αποκαλείται συχνά και «Κοιλάδα του Μισοφέγγαρου» ("Crescent Valley") ή «Ποταμόπολη» ("River City"). Μια ένδειξη για το μεγαλειώδες θέαμα του ποταμού Οχάιο είναι ότι παλαιοί Γάλλοι εξερευνητές της περιοχής τον ονόμασαν La Belle Rivière (= «ο Όμορφος ποταμός»). Η περιοχή κατοικείτο επί χιλιάδες χρόνια από διάφορες φυλές Ινδιάνων, τουλάχιστον από το 8000 π.Χ.. Η σημερινή τοποθεσία Έιντζελ Μάουντς υπήρξε μόνιμος καταυλισμός του Μισσισσίππειου πολιτισμού από το 1000 μ.Χ. έως το 1400 μ.Χ. περίπου. Η σημερινή πόλη ιδρύθηκε το 1812.

Τρεις εταιρείες εισηγμένες στο Χρηματιστήριο της Νέας Υόρκης και άλλες τρεις εισηγμένες στο NASDAQ έχουν τα κεντρικά γραφεία τους στο Έβανσβιλ. Στην πόλη ιδρύθηκε το «Aztar», το παλαιότερο καζίνο σε όλη την Ιντιάνα, που λειτουργεί και σήμερα μετονομασμένο σε «Tropicana Evansville». Από την άλλη, υπάρχει από το 1928 και ο Ζωολογικός και Βοτανικός Κήπος του Μέσκερ Παρκ, ένας από τους παλαιότερους της Ιντιάνα. Η πόλη έχει αρκετά ανώτερα και ανώτατα εκπαιδευτικά ιδρύματα. Το Πανεπιστήμιο του Έβανσβιλ στο ανατολικό μέρος της πόλεως είναι ιδιωτικό, ενώ το Πανεπιστήμιο της Νότιας Ιντιάνα. Η πόλη διαθέτει επίσης τη μεγάλη «Δημόσια Βιβλιοθήκη Έβανσβιλ-Βάντερμπεργκ». Το 2008 η Έβανσβιλ ψηφίσθηκε η καλύτερη πόλη στη χώρα για «να ζεις, να εργάζεσαι και να παίζεις» από τους αναγνώστες του ιστότοπου του Οίκου Kiplinger, ενώ το 2009 ως η 11η καλύτερη.

Παραπομπές

Εξωτερικοί σύνδεσμοι 
 Το Έβανσβιλ της Ιστορίας
 Το Έβανσβιλ στα Βικιταξίδια

Εβανσβιλ
Πιερπάολο Φερράτσι

Ο Πιερπάολο Φερράτσι (Pierpaolo Ferrazzi, γενν. 23 Ιουλίου 1965) είναι πρώην Ιταλός αθλητής του σλάλομ στο κανόε καγιάκ. Γεννήθηκε στην πόλη Μπασσάνο ντελ Γκράππα.

Ο Φερράτσι αγωνίσθηκε σε 4 διοργανώσεις Ολυμπιακών Αγώνων και κέρδισε δύο μετάλλια στην κατηγορία K1 (μονοθέσιο καγιάκ): ένα χρυσό στους Ολυμπιακούς Αγώνες του 1992 και ένα χάλκινο στους Ολυμπιακούς Αγώνες του 2000. Στους Ολυμπιακούς της Αθήνας το 2004 ήταν 19ος, ενώ σε αυτούς του 1996 ήταν 17ος.

Ο Φερράτσι έχει κερδίσει τρία αργυρά μετάλλια στο ομαδικό K1 σε Παγκόσμια Πρωταθλήματα Σλάλομ Κανόε-καγιάκ: το 1989, το 2002 και το 2005. Κατέκτησε επίσης δύο φορές τον τίτλο στο Παγκόσμιο Κύπελλο Σλάλομ Κανόε-καγιάκ (το 1990 και το 1992). Στο αντίστοιχο Ευρωπαϊκό Πρωτάθλημα κέρδισε συνολικώς τρία μετάλλια (2 χρυσά και ένα χάλκινο).

Πηγές - εξωτερικοί σύνδεσμοι 
 Ο αθλητής στο DatabaseOlympics.com
 Ο αθλητής στο Sports-reference.com

Αθλητές του κανόε καγιάκ
Ιταλοί αθλητές
Ιταλοί Ολυμπιονίκες
Αθλητές στους Θερινούς Ολυμπιακούς Αγώνες 1992
Αθλητές στους Θερινούς Ολυμπιακούς Αγώνες 2000
Μπεϊτάρ Ιλίτ

Το Μπεϊτάρ Ιλίτ () είναι υπερορθόδοξη εβραϊκή πόλη οργανωμένη ως δημοτικό συμβούλιο στα συγκροτήματα οικισμών Γκους Ετσιόν, 10 χιλιόμετρα νότια της Ιερουσαλήμ, στα Όρη της Ιουδαίας της Δυτικής Όχθης. Το Μπεϊτάρ Ιλίτ είναι ένας από τους μεγαλύτερους και ταχύτερα αναπτυσσόμενους οικισμούς του Ισραήλ. Ανήκει στο διαμέρισμα Ιουδαίας και Σαμάρειας και το 2019 είχε πληθυσμό 59.270 κατοίκους.

Στην πόλη υπάρχουν 140 συναγωγές και 15 μίκβε που εξυπηρετούν τον πληθυσμό.

Ονομασία
Το Μπεϊτάρ Ιλίτ (που σημαίνει Άνω Μπεϊτάρ) πήρε το όνομά του από την αρχαία εβραϊκή οχυρωμένη πόλη Μπετάρ, τα ερείπια της οποίας βρίσκονται 1 χιλιόμετρο μακριά.  Υπάρχει επίσης ένα παλαιστινιακό χωριό με το όνομα Μπαττίρ, δίπλα στα ερείπια της αρχαίας πόλης Μπετάρ.

Παραπομπές

Πόλεις του Ισραήλ
Μπαρτολομέο Μπερέτσι

Ο Μπαρτολομέο Μπερέτσι (ιταλικά: Bartolommeo Berrecci) (1480, Ποντασιέβε - 1537 Κρακοβία) ήταν Ιταλός αρχιτέκτονας της Αναγέννησης, ο οποίος πέρασε το μεγαλύτερο μέρος της καριέρας του στην Πολωνία.

Σπουδές και καριέρα στην Πολωνία 
Έμαθε αρχιτεκτονική στη Φλωρεντία, πρώτα μέσω μαθητείας από τον πατέρα του, ο οποίος ήταν επίσης αρχιτέκτονας. Τότε πιθανότατα διδάχτηκε από τον Αντρέα Φερούτσι, τον Φλωρεντίνο αρχιτέκτονα του πατέρα του. Μετακόμισε στην Πολωνία το 1516 μετά από πρόσκληση του επισκόπου Γιαν Γουάσκι για να αναλάβει το έργο της ανοικοδόμησης του Βασιλικού Κάστρου Βάβελ στην Κρακοβία μετά το θάνατο του Φραντσέσκο Φιορεντίνο, όπου εργάστηκε μαζί με τον Βενέδικτο του Σαντόμιες. Το κάστρο είχε καεί το 1499 και η ανοικοδόμηση ανατέθηκε από τον Σιγισμούνδο Α΄ της Πολωνίας. Ανέλαβε επίσης το εργαστήριο του Γιορεντίνο, με τους καλλιτέχνες Μπερναντίνο ντι Τζανότις, Τζοβάνι Τσίνι από τη Σιένα, Μικόουαϊ Καστιλιόνε και πέντε μέλη της οικογένειας Σόλι.

Εργάστηκε στην Κρακοβία, στο Νιεποουομίτσε, στο Πόζναν, στο Τάρνουφ και πιθανότατα στο Βίλνιους, όπου ανακατασκευάστηκε το Βασιλικό Παλάτι της Λιθουανίας. Έγινε πολύ πλούσιος στην Πολωνία, όπου απέκτησε πολλά σπίτια στην Κρακοβία και μια πλινθοποιία. Δολοφονήθηκε το 1537 από έναν άλλο ζηλότυπο Ιταλό καλλιτέχνη στην Κρακοβία και θάφτηκε στη Βασιλική Corpus Christi στο Καζίμιες της Κρακοβίας.

Κληρονομιά 
Το πιο σημαντικό έργο του Μπερέτσι είναι το εκκλησάκι των τελευταίων Γιαγκελλόνων, το Παρεκκλήσι του Σιγισμούνδου για το Βασιλιά Σιγισμούνδο Α΄ στο Κάστρο Βάβελ (1517-1533) στην Κρακοβία. Θεωρείται το πιο όμορφο κομμάτι της αρχιτεκτονικής της Ιταλικής Αναγέννησης εκτός Ιταλίας. Μερικά χρόνια αργότερα, ο Σάντι Γκούτσι έκτισε τους τάφους του Βασιλιά Σιγισμούνδου Β΄ Αύγουστου και της Βασίλισσας Άννα Γιαγκελλόνων (γιος και κόρη του Σιγισμούνδου Α΄) μέσα στο παρεκκλήσι. Ο θάνατός του το 1537 ήταν αποτέλεσμα λοίμωξης που προκλήθηκε από ατύχημα σε χώρο εργασίας κατά τη διάρκεια εργασιών στον τάφο του Πιοτρ Τομίτσκι.

Ο Μπερέτσι είναι ένας από τους χαρακτήρες του διάσημου πίνακα του Γιαν Ματέικο, Πρωσικός φόρος τιμής.

Παραπομπές

Εξωτερικοί σύνδεσμοι 
 Μπαρτολομέο Μπερέτσι στο culture.pl

Ιταλοί αρχιτέκτονες
Ιταλοί γλύπτες
Αρχιτέκτονες της Αναγέννησης
Η οικία του γενναίου

Η οικία του γενναίου (Πάστο: دا د باتورانو کور, προφέρεται: Dā də bātorāno kor), είναι ο de-facto εθνικός ύμνος του Αφγανιστάν. Οι στίχοι είναι στην γλώσσα Πάστο και πρόκειται για παραδοσιακό τραγούδι του Ισλάμ (νάσιντ), χωρίς μουσική ενορχύστρωση (α καπέλα) καθώς οι Ταλιμπάν που πλέον ελέγχουν την χώρα, θεωρούν ότι τα μουσικά όργανα είναι παράνομα και απαγορεύονται από τον Ισλαμικό τους νόμο.

Το Ισλαμικό Εμιράτο του Αφγανιστάν, έχει επίσημα έγγραφα στα οποία φαίνεται η σημαία και το έμβλημα του κράτους, ωστόσο στην πραγματικότητα δεν διευκρινίζεται το αν υπάρχει επίσημος εθνικός ύμνος. Το συγκεκριμένο νασίντ, χρησιμοποιέιται κατά το καθημερινό ξεκίνημα των μεταδόσεων της "Φωνής της Σαρία"  (ο επίσημος ραδιοφωνικός σταθμός των Ταλιμπάν) από το 1990 και χρησιμοποιείται πλέον και σε βίντεο που εκδίδει η Επιτροπή Πολιτισμού των Ταλιμπάν. Επίσης χρησιμοποιούνταν και κατά την έπαρση σημαίας των Ταλιμπάν, σε διάφορες διοργανώσεις. Εξαιτίας αυτών, θεωρείται ο de-facto ύμνος του Αφγανιστάν και των Ταλιμπάν.

Συνήθως, ο ερμηνευτής του ύμνου είναι ο Μουλάς Φακίντ Μοχάμεντ Νταρβές, ένας διάσημος Αφγανός ερμηνευτής νασίντ.

Στίχοι

Παραπομπές 

Εθνικοί ύμνοι
Βιβλιοθήκη της Ρωσικής Ακαδημίας Επιστημών

Η Βιβλιοθήκη της Ρωσικής Ακαδημίας Επιστημών () είναι κρατική βιβλιοθήκη η οποία κατέχει τη δεύτερη θέση στη Ρωσία και την ένατη θέση στον κόσμο  και βρίσκεται στην Αγία Πετρούπολη, στο νησί Βασίλιεφσκι. Διατηρεί 26,5 εκατομμύρια τεκμήρια και 9 εκατομμύρια βιβλία . Διευθυντής είναι ο Βαλέρι Πάβλοβιτς Λεόνοφ (Валерий Павлович Леонов)

Ιστορία
Η Βιβλιοθήκη της Ακαδημίας ιδρύθηκε με διάταγμα του Τσάρου Πέτρου Α΄ τον Σεπτέμβριο του 1714 ως η πρώτη εθνική βιβλιοθήκη, από τα κεφάλαια της Βιβλιοθήκης του Κρεμλίνου της Μόσχας, από την ιδιωτική συλλογή του Αυτοκράτορα του Θερινού Παλατιού και άλλες σημαντικές βιβλιοθήκες, όπως αυτή των Δούκων. του Χόλσταϊν-Γκότορπ και των Δούκων του Κουρλάνδης. Ο Ντενί Ντιντερό το αναφέρει στο άρθρο του στην Εγκυκλοπαίδεια το 1751. Κατά τη διάρκεια του 18ου αιώνα, η Βιβλιοθήκη εμπλουτίστηκε με τις συλλογές του Πρίγκιπα Τατίτσεφ και άλλων και αργότερα των μελετητών Izmaïl Sveznevski (1812-1880), Alexander Iatsimirsky (1873-1925) ), και τα λοιπά. ή του εμπόρου Fyodor Pliouchkine (1837-1911), μία από τις σημαντικότερες συλλογές χειρογράφων της εποχής του.

Η Βιβλιοθήκη εγκαταστάθηκε το 1718 στο Παλάτι Κίκιν  όπου στεγάζονταν επίσης συλλεκτικά αντικείμενα από την Κουνστκάμερα (αίθουσα παραδοξοτήτων) του Πέτρου του Μεγάλου, στην συνέχεια στο νέο κτίριο της σημερινής Κουνστκάμερα, από το 1728. Μια πυρκαγιά κατέστρεψε μέρος της συλλογής τον Ιανουάριο του 1901 (1.500 σπάνιοι τόμοι), έτσι αποφασίστηκε η κατασκευή νέου κτιρίου. Η νέα βιβλιοθήκη κτίστηκε μεταξύ  1910 και  1914, αλλά λόγω του ξεσπάσματος του Πρώτου Παγκοσμίου Πολέμου, προορίστηκε  για το Υπουργείο Πολέμου, το οποίο εγκατέστησε εκεί ένα νοσοκομείο.

Η Βιβλιοθήκη της Ακαδημίας λειτουργησε ξανά το 1925.

Η μεγάλη πυρκαγιά 
Μια πυρκαγιά ξέσπασε τη νύχτα της 14ης προς 15 Φεβρουαρίου 1988, η οποία ξεκίνησε από το τμήμα εφημερίδων που βρισκόταν στον δεύτερο όροφο. Το τμήμα χειρογράφων και των σπάνιων βιβλίων δεν κάηκε, αλλά το τμήμα των βιβλίων του 17ου αιώνα και των επιστημονικών βιβλίων από τις αρχές του εικοστού αιώνα, καθώς και το τμήμα ξένων λογοτεχνικών έργων και το ένα τρίτο των εφημερίδων καταστράφηκαν σε μεγάλο βαθμό. 
Κάηκαν 400.000 τόμοι, 6 εκατομμύρια τόμοι υπέστησαν ζημιά από το νερό. Ήταν η μεγαλύτερη πυρκαγιά σε βιβλιοθήκη στον κόσμο. Χρειάστηκαν δέκα χρόνια για να αποκατασταθούν σχεδόν 900.000 τόμοι.

Συλλογές
Μεταξύ των πιο σπάνιων τόμων, μπορεί κανείς να διακρίνει το Χρονικό του Υπατίου που χρονολογείται γύρω στο 1425, ή το Radziwill Chronicle του 15ου αιώνα. 

Από την Ρωσική λογοτεχνική συλλογή τα πιο πολύτιμα μέρη της είναι τα ρωσικά βιβλία και φυλλάδια από τον 19ο - αρχές του 20ου αιώνα. και εθνικά περιοδικά με συνεχόμενες  δημοσιεύσεις για την ίδια περίοδο.

Όπως κάθε εθνική βιβλιοθήκη, αυτή διατηρεί σε νομική κατάθεση κάθε αντίγραφο που δημοσιεύεται στην Ρωσία.

Δείτε επίσης  
 Κατάλογος μεγαλύτερων βιβλιοθηκών

Παραπομπές

Βιβλιογραφία
 Edward Kasinec, "A Soviet Research Library Remembered," Libraries & Culture, vol. 36, no. 1 (Winter 2001), pp. 16–26.  In JSTOR.

Εξωτερικοί σύνδεσμοι 

 Official website
 Οι 10 μεγαλύτερες βιβλιοθήκες του κόσμου

Βιβλιοθήκες στη Ρωσία
Ερείκη η σπονδυλανθής

Η Ερείκη η σπονδυλανθής (Erica manipuliflora) με κοινό όνομα φθινοπωρινό ρείκι ή σουσούρα ανήκει στην οικογένεια Ericaceae (Ερεικοειδή) στην οποία ανήκουν επίσης οι κουμαριές και τα ροδόδενδρα. Αποτελεί στενομεσογειακό είδος με κατανομή κυρίως στην Κεντρική και Ανατολική Μεσόγειο. Απαντά σχεδόν σ’ όλη την Ελλάδα, λείπει μόνο από κάποιες περιοχές στα ΒΔ σύνορα. Είναι χαμηλός θάμνος με φύλλα μικρά (4-8 mm) και γραμμοειδή. Τα άνθη είναι μικρά (3-3,5 mm), καμπανοειδή, ρόδινα με ανθήρες με αποκλίνοντες λοβούς που προεξέχουν. Aνθίζει το φθινόπωρο, από τα τέλη Αυγούστου μέχρι τις αρχές Νοεμβρίου και αποτελεί ένα από τα χαρακτηριστικά (κυρίαρχο στην περιοχή της Αργαλαστής Πηλίου, στη Χαλκιδική, κ.ά), της μακίας βλάστησης.

Πηγές 
Παπιομύτογλου Β. 2006, Αγριολούλουδα της Ελλάδας.
Φοίτος Δ. & Καμάρη Γ. 2009, Μαθήματα Γεωβοτανικής, Εκδόσεις Πανεπιστημίου Πατρών.
Φυτολογία 2006, Εκδοτική Αθηνών.
Lafranchis T. & Sfikas G. 2001, Flowers of Greece (Vol. I).
Pignatti S. 1982, Flora d’ Italia (Vol. II).
Tutin et al. 2005, Flora Europaea Vol 3, Cambridge University Press

Εξωτερικοί σύνδεσμοι 
http://greekflora.gr/el/flowers/0248/Erica-manipuliflora
http://portal.cybertaxonomy.org/flora-greece/cdm_dataportal/taxon/6d7996c2-3bbb-4f74-912e-8bb97f90fe93
http://euromed.luomus.fi/euromed_map.php?taxon=437570&size=medium

Παραπομπές 

Ελληνική χλωρίδα
Ερεικοειδή
Τζαμάλ Μουσιάλα

Ο Τζαμάλ Μουσιάλα (Jamal Musiala) (26 Φεβρουαρίου 2003) είναι Γερμανός-Άγγλος ποδοσφαιριστής, ο οποίος αγωνίζεται ως μεσοεπιθετικός για τη Μπάγερν Μονάχου.

Σταδιοδρομία σε συλλόγους 
Ο Μουσιάλα γεννήθηκε στη Γερμανία, από Βρετανονιγηριανό πατέρα και Γερμανίδα μητέρα και μεγάλωσε κυρίως στην Αγγλία. Από το 2011 μέχρι το 2019 ανήκε στις ακαδημίες της Τσέλσι. Το 2019 μετακινήθηκε στη Μπάγερν Μονάχου, με την οποία πραγματοποίησε το επαγγελματικό ντεμπούτο τον Ιούνιο του 2020. Σκόραρε στις 18 Σεπτεμβρίου 2020 και έγινε έτσι ο νεαρότερος σκόρερ στην ιστορία της Μπάγερν Μονάχου, σε ηλικία 17 ετών και 205 ημερών. Τον Μάρτιο του 2021 υπέγραψε επαγγελματικό συμβόλαιο πενταετούς διάρκειας.

Εθνική ομάδα 
Ο Μουσιάλα εκπροσώπησε σε νεανικά επίπεδα τόσο τη Γερμανία όσο και την Αγγλία, και τελικά επέλεξε να αγωνιστεί με την Εθνική Γερμανίας ανδρών τον Φεβρουάριο του 2021. Ήταν μέλος της αποστολής της Γερμανίας στο Ευρωπαϊκό Πρωτάθλημα του 2020, όπου έγινε ο νεαρότερος παίκτης που αγωνίστηκε με την Εθνική Γερμανίας σε τελική φάση μεγάλης διοργάνωσης.

Διακρίσεις 
Μπάγερν Μονάχου Β
 3. Λίγκα: 2019–20

Μπάγερν Μονάχου
 Μπούντεσλιγκα: 2020-21
 Σούπερ Καπ Γερμανίας: 2020, 2021
 ΟΥΕΦΑ Σούπερ Καπ: 2020
 Παγκόσμιο Κύπελλο Συλλόγων: 2020

Παραπομπές

Εξωτερικοί σύνδεσμοι 

Προφίλ στον ιστότοπο της Μπάγερν Μονάχου
Προφίλ στον ιστότοπο της Γερμανικής Ποδοσφαιρικής Ομοσπονδίας

Γερμανοί ποδοσφαιριστές
Άγγλοι ποδοσφαιριστές
Άγγλοι γερμανικής καταγωγής
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Γερμανίας Κ16
Ποδοσφαιριστές Εθνικής Αγγλίας Κ16
Ποδοσφαιριστές Εθνικής Αγγλίας Κ17
Ποδοσφαιριστές Εθνικής Αγγλίας Κ21
Ποδοσφαιριστές Εθνικής Γερμανίας
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Μπάγερν Μονάχου Β
Ποδοσφαιριστές 3. Λίγκα
Ποδοσφαιριστές Μπάγερν Μονάχου
Ποδοσφαιριστές Μπούντεσλιγκα
Σαμάρεια

Η Σαμάρεια () είναι ιστορική και βιβλική ονομασία η οποία χρησιμοποιείται για την κεντρική περιοχή της αρχαίας γης του Ισραήλ, που συνορεύει με τη Γαλιλαία στα βόρεια και την Ιουδαία στα νότια. Για την αρχή της μ.Χ. εποχής, ο Ιώσηπος έθεσε τη Μεσόγειο Θάλασσα ως όριο στα δυτικά και τον Ιορδάνη ποταμό ως όριο στα ανατολικά. Η επικράτειά της αντιστοιχεί σε μεγάλο βαθμό στις βιβλικές παραχωρήσεις γης της φυλής Εφραίμ και του δυτικού μισού της φυλής Μανασσή·  μετά το θάνατο του Σολομώντα και τη διάσπαση της αυτοκρατορίας του στο νότιο βασίλειο του Ιούδα και στο βόρειο βασίλειο του Ισραήλ, η επικράτεια αυτή αποτέλεσε το νότιο τμήμα του Βασιλείου του Ισραήλ. Τα σύνορα μεταξύ Σαμάρειας και Ιουδαίας τίθενται στο γεωγραφικό πλάτος της Ραμάλα.

Η ονομασία «Σαμάρεια» προέρχεται από την αρχαία πόλη Σαμάρεια, τη δεύτερη πρωτεύουσα του βόρειου Βασιλείου του Ισραήλ. Η ονομασία πιθανότατα άρχισε να χρησιμοποιείται για ολόκληρο το βασίλειο όχι πολύ μετά αφότου η Σαμάρεια έγινε πρωτεύουσα του Ισραήλ, αλλά τεκμηριώνεται για πρώτη φορά μετά την κατάκτησή της από τον Σαργών Β΄ της Ασσυρίας, ο οποίος μετέτρεψε το βασίλειο σε επαρχία ονόματι Σαμερίνα.

Η Σαμάρεια αναβίωσε ως διοικητικός όρος το 1967, όταν η Δυτική Όχθη οριοθετήθηκε από Ισραηλινούς αξιωματούχους ως το Διαμέρισμα Ιουδαίας και Σαμάρειας, εκ του οποίου ολόκληρη η περιοχή βόρεια του Διαμερίσματος των Ιεροσολύμων χαρακτηρίστηκε ως Σαμάρεια.

Η Ιορδανία παραχώρησε τη διεκδίκηση της περιοχής στην Οργάνωση για την Απελευθέρωση της Παλαιστίνης (ΟΑΠ) τον Αύγουστο του 1988. Το 1994, ο έλεγχος των περιοχών «A» (πλήρης έλεγχος πολιτικής και ασφάλειας από την Παλαιστινιακή Αρχή) και «B» (παλαιστινιακός αστικός έλεγχος και κοινός έλεγχος ασφάλειας Ισραήλ-Παλαιστίνης) μεταφέρθηκε από το Ισραήλ στην Παλαιστινιακή Αρχή. Η Παλαιστινιακή Αρχή και η διεθνής κοινότητα δεν αναγνωρίζουν τον όρο «Σαμάρεια». Στη σύγχρονη εποχή, το έδαφος είναι γενικά γνωστό ως τμήμα της Δυτικής Όχθης.

Παραπομπές

Μέση Ανατολή
Γη του Ισραήλ
Περιοχές της Εβραϊκής Βίβλου
Ιστορικές περιοχές του Ισραήλ
Γεωγραφία του Ισραήλ
Γεωγραφία του Κράτους της Παλαιστίνης
Ρεχοβότ

Η Ρεχοβότ () είναι πόλη στο Κεντρικό Διαμέρισμα του Ισραήλ, γύρω στα 20 χλμ νότια του Τελ Αβίβ. Το 2019 είχε πληθυσμό 143.904 κατοίκους.

Ετυμολογία
Ο Ισραέλ Μπελκίντ, ιδρυτής του κινήματος Μπίλου, πρότεινε την ονομασία «Ρεχοβότ» βάσει της Γενέσεως 26:22 'Μετά έφυγε από ’κει και άνοιξε άλλο ένα πηγάδι, που γι’ αυτό όμως δεν φιλονίκησαν πια. Έτσι το ονόμασε Ρεχωβώθ, (Άνεση - Ευρυχωρία). «Επιτέλους», είπε, «ο Κύριος μας έδωσε άνεση κι έτσι θα προκόψουμε σ’ αυτό τον τόπο».' Αυτός ο στίχος της Βίβλου είναι επίσης γραμμένος στο λογότυπο της πόλης. Η βιβλική πόλη Ρεχωβώθ βρισκόταν στην έρημο Νεγκέβ.

Παραπομπές

Πόλεις του Ισραήλ
Ραμάτ Ραχέλ

Το Ραμάτ Ραχέλ (, (Υψώματα της Ραχήλ) είναι κιμπούτς το οποίο βρίσκεται στο κεντρικό Ισραήλ. Αποτελεί θύλακα εντός των δημοτικών ορίων της Ιερουσαλήμ με θέα τη Βηθλεέμ και τον Τάφο της Ραχήλ (από τον οποίο πήρε και το όνομά του), και υπάγεται στη δικαιοδοσία του «Περιφερειακού Συμβουλίου Ματέχ Γεχουντά». Το 2019, είχε 545 κατοίκους.

Σύμφωνα με τους αρχαιολόγους, το Ραμάτ Ραχέλ «αντικαθιστούσε την Ιερουσαλήμ ως τον οικονομικό και πολιτικό κόμβο των νότιων υψιπέδων» στην αρχαιότητα.

Το κιμπούτς Ραμάτ Ραχέλ ιδρύθηκε το 1926 από μέλη της σιωνιστικής σοσιαλιστικής εργατικής οργάνωσης Gdud HaAvoda. Όπως σε όλα σχεδόν τα κιμπούτς, οι κάτοικοι του Ραμάτ Ραχέλ ζούσαν κοινοβιακά ασχολούμενοι με πατροπαράδοτα επαγγέλματα.  Το 1929 κατά την διάρκεια αραβικής εξέγερσης το κιμπούτς καταστράφηκε πλήρως. Όμως, επαναδημιουργήθηκε σύντομα και στην ακμή του, το 1948 αποτελούνταν από 200 μέλη με 150 παιδιά.

Παραπομπές

Πόλεις του Ισραήλ
Σύμφωνο συμβίωσης

Σύμφωνο συμβίωσης καλείται μορφή νομικής και γενετήσιας ένωσης, παρόμοια με αυτήν του γάμου που δημιουργήθηκε για την παροχή ίσων δικαιωμάτων και υποχρεώσεων στα ζευγάρια του ιδίου φύλου. Θεσμοθετήθηκε στην Ελλάδα, αρχικά, το 2008 και το 2015, με 194 ψήφους υπέρ, διευρύνθηκε το δικαίωμα και στα ομόφυλα ζευγάρια, προκαλώντας αντιδράσεις στους κύκλους της εκκλησίας.

Σύμφωνα συμβίωσης, αστικές ενώσεις κλπ έχουν θεσμοθετηθεί κυρίως ανεπτυγμένες χώρες, προκειμένου να παρέχουν νομική αναγνώριση των σχέσεων που έχουν δημιουργηθεί από ανύπαντρα ομόφυλα ζευγάρια και να τους παρέχουν δικαιώματα, παροχές, φοροαπαλλαγές και ευθύνες παρόμοιες ή πανομοιότυπες με εκείνα των νόμιμα παντρεμένων ζευγαριών. Το 1989, η Δανία ήταν η πρώτη χώρα που νομιμοποίησε τα σύμφωνα συμβίωσης.

Παραπομπές

ΛΟΑΤ
Παύλια Αρκαδίας

Η Παύλια είναι ορεινό χωριό στην Πελοπόννησο και την Περιφερειακή Ενότητα Αρκαδίας.

Γεωγραφικά στοιχεία 
Η Παύλια βρίσκεται στις νοτιοδυτικές πλαγιές του Μαίναλου σε υψόμετρο 700 μέτρα ενώ απέχει 24 χλμ. ΝΑ. από τη Δημητσάνα (έδρα του δήμου) και 51 χλμ. Δ. από την Τρίπολη (μέσω Μεγαλόπολης). Μέσα από το χωριό  περνάει η επαρχιακή οδός Μεγαλόπολης - Στεμνίτσας και είναι κτισμένο στη θέση της αρχαίας κώμης Θυραίο. Το όνομά του, σύμφωνα με την τοπική παράδοση, προέρχεται από το "έπαυλις", που ερμηνεύεται από το γεγονός ότι κατά την περίοδο της ακμής της Μεγαλόπολης, η Παύλια ήταν η "έπαυλή" της. Το χωριό έχει θέα προς τον κάμπο της Μεγαλόπολης και φημίζεται για τα αμπέλια και το κρασί του.

Αναφέρεται επίσημα, μετά την απελευθέρωση, το 1879 στο ΦΕΚ 16Α - 24/05/1835 να προσαρτάται στον τότε δήμο Βερένθης. Από το 1969 έως το 1971 μετονομάστηκε σε Κολώνη. Σύμφωνα με το σχέδιο Καλλικράτης  αποτελεί την τοπική κοινότητα Παύλιας που υπάγεται στην δημοτική ενότητα Τρικολώνων του Δήμου Τρίπολης και σύμφωνα με την την απογραφή του 2011 έχει 55 κατοίκους.

Παραπομπές

Χωριά του νομού Αρκαδίας
Δήμος Γορτυνίας
Ραχάτ

Το Ραχάτ (, ) είναι ως επί το πλείστον πόλη Βεδουίνων στο Νότιο Διαμέρισμα του Ισραήλ. Το 2019 είχε πληθυσμό 71.437 κατοίκους. Ως εκ τούτου, είναι η μεγαλύτερη πόλη Βεδουίνων στον κόσμο και η μόνη στο Ισραήλ που έχει καθεστώς πόλης.

Το Ραχάτ είναι μία από τις επτά κοινότητες Βεδουίνων στην έρημο Νεγκέβ με εγκεκριμένα σχέδια και ανεπτυγμένη υποδομή. Οι υπόλοιπες έξι είναι η Χούρα, το Τελ ας-Σάμπι (Τελ Σεβά), το Αραράτ αν-Νακάμπ (Αραρά ΜπαΝεγκέβ), η Λακίγια, το Κουσέιφε (Ξεΐφέ) και το Σακίμπ αλ Σαλάμ (Σεγκέβ Σαλόμ).

Παραπομπές

Πόλεις του Ισραήλ
The Doors (ταινία)

Το The Doors είναι μια αμερικανική βιογραφική ταινία μιούζικαλ του 1991 σε σκηνοθεσία του Όλιβερ Στόουν, ο οποίος έγραψε και το σενάριο της ταινίας μαζί τον Ράνταλ Τζόνσον. Στην ταινία πρωταγωνιστούν ο Βαλ Κίλμερ στον ρόλο του τραγουδιστή και τραγουδοποιού Τζιμ Μόρισον, η Μεγκ Ράιαν στον ρόλο της Πάμελα Κούρσον (φίλη του Τζιμ Μόρισον), ο Κάιλ ΜακΛάχλαν στον ρόλο του πιανίστα Ρέι Μανζάρεκ, ο Φρανκ Γουόλεϊ στον ρόλο του βασικού κιθαρίστα Ρόμπι Κρίγκερ, ο Κέβιν Ντίλον στον ρόλο του ντράμερ Τζον Ντένσμορ, και η Κάθλιν Κουινλάν στον ρόλο της δημοσιογράφου Πατρίσια Κένελι. Η ταινία αφηγείται την ιστορία του ροκ συγκροτήματος The Doors, δίνοντας έμφαση κυρίως στην ζωή του τραγουδιστή Τζιμ Μόρισον.

Η ταινία απεικονίζει τον Τζιμ Μόρισον ως ένα απο τα μεγαλύτερα εικονίδια της ροκ εν ρολ και της αντικουλτούρας της δεκαετίας του 1960, συμπεριλαμβανομένων και των απεικονίσεων της ψυχαγωγικής χρήσης ναρκωτικών του, της ελεύθερης αγάπης του, του τρόπου ζωής των χίπις, του αλκοολισμού, του ενδιαφέροντος για παραισθησιογόνα ναρκωτικά ως ενθεογόνα και, ιδιαίτερα, της μεγάλης του εμμονής με τον θάνατο , που παρουσιάζεται ως νήματα που υφαίνονται μέσα και έξω από την ταινία. Η ταινία απέφερε 34 εκατομμύρια δολάρια παγκοσμίως, έναντι του προϋπολογισμού παραγωγής 32 εκατομμυρίων δολαρίων.Έλαβε μικτές κριτικές, με τους κριτικούς να επαινούν κυρίως την ερμηνεία του Βαλ Κιλμερ, τις ερμηνείες των υπόλοιπων ηθοποιών-συμπρωταγωνιστών του, την φωτογραφία, τον σχεδιασμό παραγωγής, και την σκηνοθεσία του Όλιβερ Στόουν, ενώ υπήρξαν και πολλές επικρίσεις κυρίως για τις ιστορικές ανακρίβειες, και για το πως απεικονίστηκε ο Τζιμ Μόρισον στην ταινία.

Παραπομπές

Εξωτερικοί Σύνδεσμοι

 

Ταινίες του 1991
Αμερικανικές μουσικές δραματικές ταινίες
Μουσικές ταινίες βασισμένες σε πραγματικά γεγονότα
Αμερικανικές βιογραφικές ταινίες
Ταινίες σε σκηνοθεσία Όλιβερ Στόουν
Ταινίες παραγωγής TriStar Pictures
Ταινίες παραγωγής StudioCanal
Ταινίες σε σενάριο Όλιβερ Στόουν
Τρίτος Ναός

Ο Τρίτος Ναός (, Beit haMikdash haShlishi, κυρ. Ο Οίκος, ο Ιερός, ο Τρίτος) χρησιμοποιείται σε σχέση με την θεωρητική ανοικοδόμηση ενός Τρίτου Ναού στην Ιερουσαλήμ, ο οποίος θα διαδεχθεί και τον αρχικό Ναό του Σολομώντα (ο οποίος χτίστηκε υπό τον Σολομώντα και καταστράφηκε το 587 π.Χ. από τους Νεοβαβυλώνιους) και τον Δεύτερο Ναό (που χτίστηκε υπό την την Αχαιμενιδική Περσική Αυτοκρατορία και καταστράφηκε το 70 μ.Χ. από τους Ρωμαίους). Αν και παραμένει αδόμητος, η έννοια και η επιθυμία για έναν Τρίτο Ναό στην Ιερουσαλήμ είναι ιερή στον Ιουδαϊσμό, ιδιαίτερα στον Ορθόδοξο Ιουδαϊσμό, και αναμένεται ως τόπος λατρείας.  Οι προφήτες στην Εβραϊκή Βίβλο ζήτησαν να ολοκληρωθεί η κατασκευή του πριν ή παράλληλα με την Μεσσιανική Εποχή. Η ανοικοδόμηση ενός Τρίτου Ναού παίζει επίσης σημαντικό ρόλο σε ορισμένες ερμηνείες της χριστιανικής εσχατολογίας.

Η ιδέα της ανοικοδόμησης ενός Τρίτου Ναού στην τοποθεσία του πρώτου και του δεύτερου ναού στο Όρος του Ναού στην Ιερουσαλήμ έχει υιοθετηθεί από πολλούς Ισραηλίτες Εβραίους και παραμένει βασικό θέμα έντασης μεταξύ Μουσουλμάνων και Εβραίων ως μέρος της συνεχιζόμενης ισραηλινοπαλαιστινιακής σύγκρουσης και ειρηνευτικής διαδικασίας. Ενώ η Ιερουσαλήμ στο σύνολό της ελέγχεται από το Ισραήλ ως αποτέλεσμα του πολέμου των έξι ημερών του 1967, αναγνωρίζεται σε μεγάλο βαθμό διεθνώς ως αμφισβητούμενη περιοχή μεταξύ του Ισραήλ και της Παλαιστινιακής Αρχής, καθώς και οι δύο οντότητες ανακηρύσσουν την αδιαίρετη πόλη ως πρωτεύουσά τους.

Παραπομπές

Όρος του Ναού
Φιλάρετος Ιωαννίδης

Ο Φιλάρετος Ιωαννίδης ήταν πρώην μητροπολίτης Σύρου. Έμεινε διαβόητος για τις αιρετικές και αντιχριστιανικές θέσεις του, την υποστήριξη της θανατικής ποινής και την εμπλοκή του σε διώξεις Κυκλαδιτών καθώς και σε πολιτικές υποθέσεις.

Γεννήθηκε στους Μαυρατζαίους Σάμου το 1886. Σπούδασε στη Θεολογική Σχολή Αθηνών. Χειροτονήθηκε Διάκονος το 1907 και Πρεσβύτερος το 1920. Υπηρέτησε ως Εφημέριος στον Άγιο Φραγκίσκο των Η.Π.Α. Στις 21 Ιουνίου 1923 χειροτονήθηκε Επίσκοπος Σικάγου. Διετέλεσε τοποτηρητής της Επισκοπής Αγίου Φραγκίσκου από το 1923 μέχρι το 1928 οπότε και απομακρύνθηκε ως βασιλόφρων και μισαλλόδοξος που δίχαζε το ελληνορθόδοξο ποίμνιο. Στις 6 Νοεμβρίου 1930 εξελέγη Μητροπολίτης Σύρου, Τήνου, Άνδρου, Κέας, Μήλου. 

Στην εμφυλιοπολεμική περίοδο, σε επισκέψεις του στη Γυάρο έμεινε διαβόητος για τις αντιχριστιανικές του δηλώσεις προς τους εξόριστους όπως: «Εσάς, δεν μπορεί να σας συγχωρέσει ούτε ο Θεός».

Την ίδια περίοδο εξαπολύθηκαν διώξεις εναντίον Τηνίων και άλλων Κυκλαδιτών δημοκρατικών πεποιθήσεων, υπό την εποπτεία του Μητροπολίτη Ιωαννίδη, με επικεφαλής βασανιστηρίων τον χωροφύλακα της Τήνου Λεβέντη. Ορισμένοι αναγκάστηκαν να εγκαταλείψουν τα νησιά τους για να γλιτώσουν τις αντικομμουνιστικές εμφυλιοπολεμικές διώξεις.

Συνέχισε την εμπλοκή του στα πολιτικά θέματα και με δημόσιες δηλώσεις και υποδείξεις. Ειδικότερα, στον εορτασμό του Δεκαπενταύγουστου το 1950, ο πρωθυπουργός Πλαστήρας κατά τη διάρκεια γεύματος και απαντώντας σε προσφώνηση επέμεινε στην ανάγκη των "μέτρων επιείκειας" που εφάρμοζε η κυβέρνηση του. Ο μητροπολίτης Φιλάρετος, απαντώντας, "αφού εξήρα τον πατριωτισμό του πρωθυπουργού" τοποθετήθηκε αντίθετα με την κυβερνητική θέση. Ο Πλαστήρας, τότε, και σε απάντηση, δήλωσε την πρόθεση του, σε περίπτωση που κέρδιζε τις εκλογές, να σταματήσουν οι εκτελέσεις των κομμουνιστών και μετατροπή της θανατικής καταδίκης τους σε ισόβια. Αναφέρεται πως το ακροατήριο εξεπλάγη από την κακία του Φιλάρετου. Οι δηλώσεις του Πλαστήρα προκάλεσαν πολιτική κρίση και αποτέλεσαν την αφορμή για την αποχώρηση από το κυβερνητικό σχήμα του Σοφοκλή Βενιζέλου με συνέπεια την πτώση της δημοκρατικής Κυβέρνησης Πλαστήρα.

Ο Μητροπολίτης Ιωαννίδης παραιτήθηκε στις 11 Νοεμβρίου 1960 και πέθανε στην Αθήνα το 1961.

Παραπομπές

Έλληνες ιεράρχες
Θρησκευτικά σκάνδαλα
Μητροπολίτες Σύρου, Τήνου, Άνδρου, Κέας και Μήλου
Εθνική Λιβύης (καλαθοσφαίριση ανδρών)

Η εθνική ομάδα καλαθοσφαίρισης ανδρών της Λιβύης είναι η ομάδα καλαθοσφαίρισης που εκπροσωπεί τη Λιβύη σε διεθνείς διοργανώσεις. Ελέγχεται από την Αραβική Ομοσπονδία Καλαθοσφαίρισης Λιβύης (Kurat As-Sallah al-Leebiyyah). Η Λιβύη είναι επίσημη μέλος της FIBA από το 1961.

Κάθε φορά που η Λιβύη εμφανίζεται σε μια διεθνής διοργάνωση, η ομάδα είναι αρκετά ανταγωνιστική. Τερμάτισε 5η στο Αφρικανικό Πρωτάθλημα δύο φορές. Η χώρα φιλοξένησε τη διοργάνωση του 2009 όπου τερμάτισε στην 11η θέση, μπροστά από τα φαβορί Μαρόκο και Μοζαμβίκη.

Επιδόσεις σε διεθνείς διοργανώσεις 
Συνολικά, η Λιβύη έχει συμμετάσχει σε πολλές διεθνείς διοργανώσεις, συμπεριλαμβανομένων των Ισλαμικών Αγώνων Αλληλεγγύης του 2005 και των Παναραβικών Αγώνων του 2007. Η Λιβύη συμμετείχε στους αγώνες του Αφρικανικού Πρωταθλήματος τέσσερις φορές, το 1965, το 1970, το 1978 και το 2009, όπου κατέλαβε την πέμπτη, πέμπτη, δέκατη και ενδέκατη θέση αντίστοιχα.

Δείτε επίσης 

 Εθνική Λιβύης Κ19 (καλαθοσφαίριση ανδρών)
 Εθνική Λιβύης (καλαθοσφαίριση γυναικών)

Παραπομπές

Εξωτερικοί σύνδεσμοι 

 Αραβική Ομοσπονδία Καλαθοσφαίρισης Λιβύης
 Στατιστικά της Λιβύης στο Αρχείο της FIBA
 Παρουσίαση στο Facebook

Λιβυη
Καλαθοσφαίριση στη Λιβύη
Τζον Χάβλιτσεκ

Ο Τζον Τζόζεφ Χάβλιτσεκ (John Joseph Havlicek,  8 Απριλίου 1940 – 25 Απριλίου 2019) ήταν Αμερικανός επαγγελματίας καλαθοσφαιριστής, ο οποίος αγωνίστηκε σε όλη την καριέρα του με τους Μπόστον Σέλτικς, κερδίζοντας οκτώ πρωταθλήματα NBA, τέσσερα από αυτά ήρθαν στις πρώτες τέσσερις σεζόν του με την ομάδα.

Βιογραφία
Παιδί Τσεχοσλοβάκων μεταναστών ήταν βασικό στέλεχος δύο γενιών των Σέλτικς, ο Χάβλιτσεκ έδωσε τη "σπίθα" στον πάγκο κατά τη διάρκεια της δυναστείας των Σέλτικς τη δεκαετία του 1960, θεωρούμενος ως ο καλύτερος έκτος παίκτης. Μάλιστα, η αρχή της καριέρας του το 1962 ήταν σε δίλημμα για την επιλογή ανάμεσα σε αμερικανικό ποδόσφαιρο και μπάσκετ καθώς οι καλές επιδόσεις του στο πρώτο τον έκαναν ντραφτ στην ομάδα των Κλίβελαντ Μπράουν μαζί με τους Σέλτικς με την επιλογή των δεύτερων να προσφέρει στην ομάδα των πρώτων χρόνων της καριέρας μία λύση από τις καλύτερες για το τελείωμα αγώνων. Κατά τη δεκαετία του 1970, ήταν ο έμπιστος βετεράνος που ήταν αρχηγός των νεανικών ομάδων στα πρωταθλήματα το 1974 και το 1976. Ήταν ο πρώτος παίκτης που συγκέντρωσε 16 συνεχόμενες σεζόν με τουλάχιστον 1.000 πόντους (1963–78).

Στην Εθνική Ένωση Μπάσκετ (NBA) είναι ένας από τους τέσσερις παίκτες που έχουν κερδίσει οκτώ πρωταθλήματα στην καριέρα τους. Μόνο οι συμπαίκτες Μπιλ Ράσελ και  Σαμ Τζόουνς κέρδισαν περισσότερα, με 11 και 10 πρωταθλήματα αντίστοιχα.  Ο Χάβλιτσεκ είναι επίσης ένας από τους τρεις παίκτες του ΝΒΑ με το αξεπέραστο ρεκόρ 8–0 στα αποτελέσματα της σειράς των τελικών του ΝΒΑ. Κατείχε το ρεκόρ του ΝΒΑ για τους περισσότερους αγώνες (1.270) και ήταν τρίτος στη λίστα όλων των εποχών με πόντους του πρωταθλήματος μετά την αποχώρησή του το 1978 με 26.395. Θεωρείται ευρέως ως ένας από τους καλύτερους παίκτες στη θέση του όλων των εποχών και εισήχθη ως μέλος του Naismith Memorial Basketball Hall of Fame το 1984. Ήταν μέλος της επετειακής ομάδας του NBA των 35 και 50 χρόνων. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Τίτλοι και διακρίσεις
 8 × Πρωτάθλημα NBA (1963–1966, 1968, 1969, 1974, 1976)
 NBA Finals MVP (1974)
 13 × NBA All-Star (1966–1978)
 4 × All-NBA Πρώτη ομάδα (1971–1974)
 7 × All-NBA Δεύτερη ομάδα (1964, 1966, 1968–1970, 1975, 1976)
 5 × NBA Καλύτερη αμυντική ομάδα (1972–1976)
 3 × Δεύτερη αμυντική ομάδα (1969–1971)
 Καλύτερη ομάδα ρούκι (1963)
 Η φανέλα με το No. 17 αποσύρθηκε από τους Μπόστον Σέλτικς 
 Η ομάδα όλων των εποχών για την 35η επέτειο του NBA
 Η ομάδα όλων των εποχών για την 50ή επέτειο του NBA
 Η ομάδα όλων των εποχών για την 75η επέτειο του NBA
 Πρωταθλητής NCAA (1960)
 Δεύτερη ομάδα All-American (1962)
 Η φανέλα με το No. 5 αποσύρθηκε από τους Ohio State Buckeyes

Παραπομπές

Εξωτερικοί σύνδεσμοι

 Αναλυτικά στατιστικά καριέρας 
 HOF : John J. Havlicek 

Αμερικανοί καλαθοσφαιριστές
Καλαθοσφαιριστές Μπόστον Σέλτικς
Καλαθοσφαιριστές αμερικανικών συλλόγων
Καλαθοσφαιριστές του NBA
Καλαθοσφαιριστές All-Star Game (NBA)
Σμολ φόργουορντ
Εισαχθέντες στο Naismith Memorial Basketball Hall of Fame